b'\n_START_ARTICLE_\nNeroport\n_START_PARAGRAPH_\nNeroport er en moderne kontorejendom tegnet af Henning Larsen Architects beliggende i \xc3\x98restad. Bygningen er ejet af det svenske ejendomsselskab Norrporten. Byggeriet var resultatet af en arkitektkonkurrence i 2007.\n_START_SECTION_\nUdseende\n_START_PARAGRAPH_\nMed hensyn til udseende og materialer er tilstr\xc3\xa6bt sammenpasning med den s\xc3\xa5kaldte Ferring-bygning. Neroport fremst\xc3\xa5r som to t\xc3\xa5rne tilf\xc3\xb8jet dette bygningskompleks. Bygningen kendetegnes af s\xc3\xa5kaldte lamelfacader.\n_START_SECTION_\nIndretning\n_START_PARAGRAPH_\nEjendommen har et areal p\xc3\xa5 13.300 m\xc2\xb2. Bygningens \xc3\xb8vrige etager er indrettede til udlejningskontorer. Kontorerne har st\xc3\xb8rrelser p\xc3\xa5 ca. 850-1.025 m\xc2\xb2. I bygningens stueetage er indrettet en caf\xc3\xa9. Bygningen rummer desuden to store tagterrasser, f\xc3\xa6lles parkeringsk\xc3\xa6lder i tre etager med plads til cirka 135 biler, kantine og stork\xc3\xb8kken samt et auditorium med plads til 150 personer og forsynet med AV-udstyr. Huset er endvidere forsynet med fuld indeklimastyring, herunder blandt andet k\xc3\xb8ling og ventilation. Fra atrium er der via elevatorer og trapper adgang til kontoretagerne.\n_START_SECTION_\nPris\n_START_PARAGRAPH_\nEjendommens opf\xc3\xb8relsespris var p\xc3\xa5 250 millioner kroner.\n_START_SECTION_\nTrafikal beliggenhed\n_START_PARAGRAPH_\nBygningen ligger n\xc3\xa6r motorvejsnettet p\xc3\xa5 Amager med korte afstande til udfletningerne mod \xc3\xb8st i retning af Malm\xc3\xb8, mod syd i retning af K\xc3\xb8ge, mod vest i retning af Roskilde og mod nord (Motorringvej 3 som f\xc3\xb8rer til motorvejene mod Hiller\xc3\xb8d og Helsing\xc3\xb8r). Der er kort afstand til metro, regional- og fjerntog, desuden S-busser, om aftenen E-busser og 4 bybuslinier. Bygningen ligger i forholdsvis kort afstand fra Kastrup lufthavn. Desuden er der indrettet overd\xc3\xa6kket cykelparkering.'